Clădirea Primăriei Roșia de Secaș va fi modernizată. Sediul instituției urmează să fie modernizat pentru creșterea eficienței energetice, printr-o investiție de peste 900.000 de lei, finanțată prin PNRR.
Primăria Roșia de Secaș a lansat pe 20 martie, în SEAP, o licitație pentru modernizarea sediului Primăriei, în vederea creșterii eficienței energetice și gestionării inteligente a energiei.
Valoarea totală estimată a lucrărilor este de 900.683,28 de lei, fără TVA. Investiția este finanțată prin PNRR.
Clădirea Primăriei Roșia de Secaș va fi modernizată
Potrivit documentației, lucrările de eficientizare energetică vor include:
- termoizolarea planșeului peste parter;
- pereții exteriori vor fi termoizolți prin placarea cu polistiren expandat ignifugat cu grosimea de 10 cm iar a soclului cu polistiren extrudat de 5 cm;
- termoizolarea plăcii pe sol polistiren extrudat, grosime 10 cm și refacere straturi beton și finisaje pardoseală;
- noua învelitoare se va realiza din țiglă ceramică, pe care se vor monta parazăpezi;
- montarea paziilor perimetrale și a stocaturii (streașinilor)
- tâmplăriile exterioare se vor înlocui cu o tâmplărie din PVC, cu geam tripan;
- desfacerea integrală a acoperișului existent prin demontarea învelitorii din țiglă, a sistemului de colectare și evacuare a apelor pluviale, și a elementelor din lemn ale șarpantei și refacerea acestuia;
- refacerea planșeului din lemn de peste etaj în totalitate;
- refacerea trotuarului de gardă din jurul clădirii:
În cadrul lucrărilor de intervenție propuse, trebuie să se execute și reparațiile locale existente, precum și lucrări de refacere a zugrăvelilor interioare.
De asemenea, se vor realiza compartimentări interioare cu fundații proprii pentru reconfigurarea zonei de grupuri sanitare(pe sexe, pentru persoane cu dizabilitati) si a zonei de server (se va face intrare din exterior și un hol de acces).
La intrarea în clădire se va realiza o terasă nouă de acces prevăzută atât cu trepte cât și cu rampă pentru persoane cu dizabilități și se va mai adăuga o terasă de acces pentru camera server. Terasa de acces se va acoperi cu o copertină din metal și lemn cu învelitoare din tablă plană dublu fălțuită.
Urmăriți Alba24.ro și pe Google News
Dacă ți-a plăcut articolul: